Dva hrvatska borbena zrakoplova MiG 21 danas su po zapovijedi nadležnog zapovjedništva NATO-a presrela civilni zrakoplov koji je ušao u hrvatski zračni prostor, izvijestio je MORH.

Bila je riječ o putničkom avionu Airbus 321 britanske kompanije Monarch Airlines koji je bio na letu iz Frankfurta prema jugoistoku Europe i nije se javljao kontroli leta već na području Slovenije. MiG-ovi su ga presreli u neposrednoj granici sa Slovenijom te ga ispratili do granice BiH, nakon čega su se vratili na Pleso.

"Cjelokupni zračni prostor NATO-a jedinstven je prostor i sve snage brzog odgovora koje provode zadaće air policinga djeluju koordinirano i sinkronizirano pod zapovijedanjem NATO CAOC-a (Combined Air Operations Centre), koje je nadležno za pokretanje procedure presretanja", priopćili su iz MORH-a.

>> Sudar MiG-ova: Saslušani svjedoci, iskazi i dokazi tajni

>> Detonacije preplašile Zagrepčane, MiG-ovi probili zvučni zid